OpenLLM-France/wikimedia huggingface dataset:
# Reacció de transposició

Les reaccions de transposició o reaccions de rearranjament formen una classe de reaccions químiques orgàniques en les quals l'esquelet de carboni d'una molècula pateix un rearranjament per donar un isòmer de constitució. La major part del temps, una reacció de transposició permet desplaçar un substituent d'un àtom a un altre àtom de la mateixa molècula. Per exemple en la imatge de sota, el substituent R es desplaça des d'un àtom de carboni a l'àtom de carboni veí:

## Transposició polar

Les transposicion polars són provocades per l'existència d'un excés o d'un dèficit d'electrons sobre un àtom.
En la majoria dels casos és per un dèficit d'electons sobre un àtom de carboni.
* Rearranjament de Wagner-Meerwein
* Rearranjament de Tiffeneau-Demjanov
* Transposició benzílica
* Rearranjament de Favorskii
El rearranjament de Baeyer-Villiger és deu a un dèficit d'electrons en l'àtom d'oxigen.
El rearranjament de Beckmann és deu a un dèficit d'electrons sobre un àtom de nitrogen.

## Rearranjaments sigmatròpics

Aquestes transposicions estan lligades a les reaccions pericícliques, regides per les interaccions entre orbitals fronterers, Es tracta d'una reacció concertada regida per la simetria dels orbitals.
Els rearranjaments de Claisen, Cope, Oxi-Cope i el rearranjament sigmatròpics 1,3 en formen part.

## Notes i referències

* ↑ Jerry March Advanced Organic Chemistry: Reactions, Mechanisms, and Structure 1985 isbn= 978-0-471-85472-2
# Rearranjament de Mumm

El Rearranjament de Mumm o reordenament de Mumm és una reacció orgànica i una reacció de transposició. En ell es descriu una transferència acil 1,3(O-N), d'un imidat d'acil o grup isoimida en una imida.
La reacció és de rellevància, com a part de la reacció d'Ugi.

## Referències

* ↑ Mumm, O. Ber. Dstch. Chem Ges 1910 , 43, 886-893
* ↑ Preparació d'isoimides acícliques i les seves taxes de reordenament en imides JS Paul Schwarz J. Chem 1972, 37 (18) pp 2906-2908;
# Rens nadant

Rens nadant és el nom amb què es coneix una escultura de 207 mm de llarg realitzada a la punta d'un ullal de mamut de 13000 anys (del magdalenià) que representa dos rens.
L'escultura, que es conserva al British Museum de Londres, es trobà a l'estat francés al 1866, i es conservava com dues peces separades fins que Henri Breuil s'adonà que formaven una sola escultura que representava dos rens un darrere de l'altre.

## Troballa

Les peces, les descobrí Peccadeau de l'Isle, al 1866, mentre buscava indicis d'humans primitius a les ribes del riu Avairon. De l'Isle era un enginyer que treballava en la construcció del ferrocarril a la zona i havia trobat diversos objectes de l'últim període glacial prop de Montastruc.
Després de publicar les seues dades, les peces s'exhibiren en l'Exposició Universal de París de 1867. Per ser una obra realitzada en les restes d'un animal extingit, aquesta troballa serví, amb el propulsor de llances trobat a la zona, fet amb l'asta d'un ren i que representa un mamut, com a prova que els humans havien viscut durant últim període glacial, a més de coexistir amb els mamuts.
Les dues peces foren adquirides pel British Museum al 1887. No seria fins a 1904, quan Henri Breuil visità el museu, que s'adonaren que en realitat era una escultura formada per una sola peça.

## Format

L'escultura consisteix en una femella seguida per un mascle. Tot i que tots dos porten astes, el mascle es distingeix per la grandària i els genitals, mentre que en la femella es veuen les mamelles. La representació dels rens nadant correspon a la seua migració a la tardor. El significat n'és important, ja que en aquesta època seria més fàcil caçar-los.

## Vegeu també

* Art paleolític

## Referències

* ↑ «Una exposición reúne en nuestro país algunas de las obras de arte más antiguas que se conservan.» 20 Minutos. Consultat el 24 de desembre de 2015.
* 1 2 3 4 (en anglés) Cook, Jill. «The swimming reindeer; a masterpiece of Ice Age art» bradshawfoundation.com. Consultat l'1 de gener de 2013.
* ↑ (en anglés) Mammoth Spear Thrower Museu Britànic. Consultat l'1 de gener de 2013.
* ↑ (en anglés) Transcript of Episode 4 BBC. Consultat l'1 de gener de 2013.
* ↑ (en anglés) Swimming Reindeer BBC. Consultat l'1 de gener de 2013.

## Bibliografia

* The Swimming Reindeer, Jill Cook, 2010, British Museum Objects in Focus sèries, ISBN 978-0-7141-2821-4.
# Resolució 994 del Consell de Seguretat de les Nacions Unides

La Resolució 994 del Consell de Seguretat de les Nacions Unides fou adoptada per unanimitat el 17 de maig de 1995. Després de reafirmar totes les resolucions del Consell de Seguretat de les Nacions Unides sobre els conflictes a l'antiga Iugoslàvia, en particular les resolucions 981 (1995), 982 (1995) i 990 (1995), el Consell va discutir la retirada de l'Exèrcit Croat de la zona de separació i el desplegament complet de l'Operació de les Nacions Unides per al Restabliment de la Confiança a Croàcia (UNCRO).
El Consell de Seguretat era preocupat perquè els objectius del Consell de Seguretat no es complissin i es va violar l'acord entre les parts el 7 de maig de 1995, especialment en la retirada de tropes de les zones de separació. El compliment de l'alto el foc i la retirada d'aquestes àrees era important per a la implementació del mandat de la UNCRO. Es va ressaltar el respecte als drets humans, especialment a la regió occidental d'Eslavònia (Sector Oest). Declaracions prèvies del President del Consell de Seguretat de les Nacions Unides sobre l'ofensiva croata a l'oest d'Eslavònia (Operació Flaix) en violació d'un acord d'alto el foc signat el 29 de març de 1994. Es va conformar amb les mesures adoptades per complir els requisits de les declaracions, però va exigir la retirada de totes les tropes de les zones de separació. L'autoritat de UNCRO es va destacar a més del respecte per la seva seguretat i seguretat.
Es va instar al Govern de Croàcia a respectar els drets dels serbis de Croàcia inclosa la seva llibertat de moviment i l'accés a organitzacions humanitàries internacionals. En aquest sentit, es va demanar al Secretari General Boutros Boutros-Ghali que avalués la situació humanitària a Eslavònia en cooperació amb l'Alt Comissionat de les Nacions Unides per als Refugiats, l'Alt Comissionat de les Nacions Unides per als Drets Humans, el Comitè Internacional de la Creu Roja i altres organitzacions. També es va demanar a les parts que garantissin la seguretat de la secció de la secció d'autopista de Zagreb a Belgrad a la regió i evitin més accions que puguin augmentar l'escalada de la situació.

## Referències

* ↑ B. G. Ramcharan The International Conference on the Former Yugoslavia: Official Papers, Volum 1 p. 1171
* ↑ James Sloan The Militarisation of Peacekeeping in the Twenty-First Century
* ↑ Europa Publications Limited. The Europa directory of international organizations, Volume 9. 9th. Europa Publications, 2000, p. 58. ISBN 978-1-85743-425-5.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra de la independència croata
* Operació Tempesta

## Enllaços externs

* PDF Text de la Resolució a UN.org
# Rhabdalestes yokai

Rhabdalestes yokai és una espècie de peix de la família dels alèstids i de l'ordre dels caraciformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: conca del riu Congo.

## Referències

* ↑ Hoedeman, J. J., 1951. Studies on African characid fishes I. The tribe Alestidi. Beaufortia Núm. 3: 1-8.
* ↑ BioLib (anglès)
* ↑ Ibala Zamba, A. & Vreven, E., 2008. Rhabdalestes yokai (Characiformes: Alestiidae), a new species from the Léfini and Sangha River basins (Congo River basin), Africa. Ichthyological Exploration of Freshwaters, 19 (4): 377-384.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Paugy, D., 1984. Characidae. p. 140-183. A: J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Paugy, D., 1990. Characidae. p. 195-236. A: C. Lévêque, D. Paugy i G.G. Teugels (eds.) Faune des poissons d'eaux douces et saumâtres de l'Afrique de l'Ouest. Tom I. Coll. Faune Tropicale n° XXVIII. Musée Royal de l'Afrique Centrale, Tervuren i O.R.S.T.O.M., París, 384 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pàvel Muslimov

Pàvel Muslimov (Ufà, 15 de juny de 1967) és un biatleta rus, ja retirat, que va competir durant la dècada de 1990.
El 1998 va prendre part en els Jocs Olímpics d'Hivern de Nagano, on disputà dues proves del programa de biatló. Guanyà la medalla de bronze en la prova del relleu 4x7,5 quilòmetres, formant equip amb Vladimir Dratchev, Serguei Tarasov i Viktor Maigourov, mentre en els 20 quilòmetres fou dissetè.
En el seu palmarès també destaquen una medalla de plata i una de bronze en els quatre Campionats del món de biatló que disputà. A la Copa del món de biatló guanyà i una cursa individual i tres per relleus.

## Referències

* 1 2 «Pavel Muslimov Olympic Results». sports-reference.com. Arxivat de l'original el 2012-12-14. [Consulta: 11 març 2020].
* ↑ Fitxa a Unió internacional de biatló
# John K. Shaw

John K. Shaw (16 d'octubre de 1968), és un jugador i escriptor d'escacs escocès, que té el títol de Gran Mestre des del 2006.
A la llista d'Elo de la FIDE d'octubre de 2015, hi tenia un Elo de 2439 punts, cosa que en feia el jugador número 5 (en actiu) d'Escòcia. El seu màxim Elo va ser de 2506 punts, a la llista de gener de 2002 (posició 534 al rànquing mundial).

## Resultats destacats en competició

Ha guanyat en tres ocasions els Campionat d'Escòcia: el 1995 (amb els mateixos punts que Stephen R. Burns-Mannion i Colin A. McNab), el 1998 i el 2000 (empatat amb Alan J. Norris). El 2006 fou distingit com l'esportista de l'any d'Escòcia.

### Participació en olimpíades d'escacs

Shaw ha participat, representant Escòcia, en deu Olimpíades d'escacs entre els anys 1994 i 2014, amb un resultat de (+33 =33 –24), per un 55,0% de la puntuació. El seu millor resultat el va fer a les Olimpíada del 2000 en puntuar 7 de 10 (+10 =5 -4), amb el 70,0% de la puntuació, amb una performance de 2589.

## Notes i referències

* 1 2 «Nota biogràfica de John K. Shaw» (en anglès). Chessgames.com. [Consulta: 22 octubre 2015].
* ↑ «"Rànquing d'escaquistes per federació: Escòcia"» (en anglès). lloc web de la FIDE. [Consulta: 22 octubre 2015].
* ↑ Posició al rànquing mundial i evolució Elo de John K. Shaw «benoni.de» (en alemany). Arxivat de l'original el 2016-03-03. [Consulta: 22 octubre 2015].
* ↑ «Historial campionats d'Escòcia». Arxivat de l'original el 3 de març 2016. [Consulta: 22 octubre 2015].
* ↑ «CS Player of the Year». Arxivat de l'original el 24 de maig 2013. [Consulta: 22 octubre 2015]. (anglès)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Hans von Rosen

Hans Robert von Rosen (Estocolm, 8 d'agost de 1888 – Lindö, Norrköping, Östergötland, 2 de setembre de 1952) va ser un oficial de l'exèrcit i genet suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la prova de salts d'obstacles per equips del programa d'hípica, formant equip amb Gustaf Lewenhaupt, Gustaf Kilman i Fredrik Rosencrantz, amb el cavall Lord Iron. Vuit anys més tard, als Jocs d'Anvers revalidà la medalla d'or en la competició de salts d'obstacles per equips, amb el cavall Poor Boy, alhora que guanyava la de bronze en la prova de doma clàssica individual muntant a Running Sister.
Com a militar arribà al grau de capità el 1925., alhora que rebé diverses condecoracions.
Hans von Rosen es va casar dues vegades. El 1914 es casà amb Dagmar Sophia Wikström (1892-1942), amb qui va tenir dues filles, però de la qual es divorcià el 1927. El 1933 es tornà a casar, en aquesta ocasió amb la baronessa Ebba Astrid Beate-Sophie Axelsdotter (Linde) Klinckowström (1902-2000), amb qui va tenir dues filles.

## Referències

* ↑ «Hans von Rosen Olympic Results». sports-reference.com. Arxivat de l'original el 17 de desembre 2012. [Consulta: 25 maig 2017].
* ↑ Hans von Rosen. Comitè Olímpic Suec
* ↑ Sveriges statskalender för året 1931 (en swedish). Uppsala: Fritzes offentliga publikationer, 1931, p. 284.
* ↑ Sveriges statskalender för året 1950 (en swedish). Stockholm: Fritzes offentliga publikationer, 1950, p. 355.
# Nico de Wolf

Nicolaas "Nico" de Wolf (Apeldoorn, Gelderland, 27 d'octubre de 1887 - Doesburg, Gelderland, 18 de juliol de 1967) va ser un futbolista neerlandès que va competir a començament del segle xx. Jugà com a migcampista i en el seu palmarès destaca la medalla de bronze en la competició de futbol dels Jocs Olímpics d'Estocolm, el 1912.
Entre 1910-1913 jugà al Koninklijke HFC, en què guanyà la Copa neerlandesa de futbol de 1911-1912. A la selecció nacional jugà un total de 5 partits, en què no marcà cap gol. Debutà contra Alemanya l'octubre de 1910 i disputà el seu darrer partit contra Bèlgica el març de 1913.

## Referències

* ↑ «Nico de Wolf Olympic Results». sports-reference.com. Arxivat de l'original el 2012-12-14. [Consulta: 20 març 2017].
* ↑ Perfil a Profilo su voetbalstats.nl
* ↑ Nico de Wolf a EU-Football.info
# Timothée Jordan

Timothée Jordan (Chantilly, Oise, 27 de febrer de 1865 – ?) va ser un jugador de criquet francès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès.

## Referències

* ↑ «Timothée Jordan Olympic Results». sports-reference.com. Arxivat de l'original el 6 de novembre 2012. [Consulta: 23 setembre 2015].
* ↑ Resultat de la final Olímpica
# Riu Stewart

El riu Stewart (en anglès Stewart River) és un afluent del riu Yukon que discorre íntegrament pel territori del Yukon, al Canadà. Té una llargada de 533 km i té el seu naixement a les muntanyes Selwyn, a la frontera entre els Territoris del Nord-oest i Yukon. Des d'aquest punt el riu discorre cap a l'est, per anar a trobar la vila de Mayo. El riu travessa la Klondike Highway a Stewart Crossing, i durant uns 56 km aniran paral·lels. Després de deixar l'autopista, el riu va cap al sud-oest fins a unir-se al riu Yukon 112 quilòmetres al sud de Dawson City. El poble abandonat de Stewart River es troba a la desembocadura del riu.
El riu Stewart fou explorat per Robert Campbell, de la Hudson's Bay Company, el 1850 i anomenà en riu en com algun dels seus companys d'empresa. La zona es trobava sense desenvolupar fins que la febre de l'or va obrir l'àrea a la prospecció i la mineria. En estar el riu allunyat del riu Klondike i les seves mines d'or més conegudess no va rebre tanta atenció per part de les grans companyies mineres. Aquí foren petits miners a títol individual i petites empreses les que buscaren or al llarg del riu. El 1914 es trobà plata en un afluent, cosa que estimulà la mineria.
L'extracció de plata anà en augment i el 1923 el valor de la plata extreta de la zona del riu Stewart era superior a la de l'or tret del riu Klondike.

## Referències

* ↑ Webb, Melody. Yukon: The Last Frontier UBC Press, 1993. pàg.39 (anglès)
* ↑ Parks Canada S.S. Klondike National Historic Site of Canada Pc.gc.ca. 28 de novembre de 2008 (consultat el 15 de setembre de 2010)
# Virgilijus Alekna

Virgilijus Alekna (Terpeikiai, Unió Soviètica 1972) és un atleta lituà, especialista en llançament de disc i guanyador de tres medalles olímpiques.

## Biografia

Va néixer el 13 de febrer de 1972 a la ciutat de Terpeikiai, població situada al comtat de Panevėžys, que en aquells moments formava part de la República Socialista Soviètica de Lituània (Unió Soviètica) i que avui dia forma part de Lituània. Està casat amb la saltadora de longitud Kristina Sablovskytė-Aleknienė i és cunyat de l'heptaleta Remigija Sablovskaitė-Nazarovienė.
Des de 1995 treballa com a membre de la guàrdia personal del primer ministre de Lituània.

## Carrera esportiva

Va participar, als 24 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir finalitzar cinquè en la prova masculina de llançament de disc i guanyar així un diploma olímpic. En els Jocs Olímpics d'Estiu de 2000 realitzats a Sydney (Austràlia) va aconseguir guanyar la medalla d'or amb un tir de 69.30 metres, un títol que revalidà en els Jocs Olímpics d'Estiu de 2004 realitzats a Atenes (Grècia) amb un tir de 69.89 metres, establint així un nou rècord olímpic. Gran favorit pels Jocs Olímpics d'Estiu de 2008 realitzats a Pequín (República Popular de la Xina) finalment va aconseguir la medalla de bronze amb un tir de 67.79 metres.
Al llarg de la seva carrera ha guanyat quatre medalles en el Campionat del Món d'atletisme, entre elles dos medalles d'or, i tres medalles en el Campionat d'Europa d'atletisme, una d'elles d'or. L'any 2005 fou nomenat Trofeu Atleta Europeu de l'any.
Actualment té la segona millor marca de la història de llançament de disc amb un tir de 73.88 metres (únicament superat pel rècord del món establert en 74.08 metres i realitzat per l'alemany Jürgen Schult).

## Notes

* ↑ En aquests Jocs l'hongarès Róbert Fazekas fou inicialment el guanyador de la prova amb un tir de 70.93 metres, però fou desqualificat després de veure'l manipular les mostres d'orina en el test andidopatge posterior a la prova.
# Hansjörg Knauthe

Hansjörg Knauthe (Geising, 13 de juliol de 1944) és un biatleta alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1968 va prendre part en els Jocs Olímpics d'Hivern de Grenoble, amb una discreta vint-i-unena posició en la cursa dels 20 quilòmetres del programa de biatló. Quatre anys més tard, als Jocs de Sapporo guanyà dues medalles olímpiques: la de plata en els 20 quilòmetres i la de bronze en el relleu 4x7,5 quilòmetres. Va formar equip amb Joachim Meischner, Dieter Speer i Horst Koschka.
En el seu palmarès també destaquen una medalla de bronze al Campionat del món de biatló i sis títols nacionals.

## Referències

* 1 2 «Hansjörg Knauthe Olympic Results». sports-reference.com. Arxivat de l'original el 26 d’octubre 2009. [Consulta: 27 febrer 2020].
# Antonio López Aguado

Antonio López Aguado (Madrid, 1764 - 1831) va ser un arquitecte neoclàssic castellà.
Deixeble de Juan de Villanueva, va estudiar a la Reial Acadèmia de Belles Arts de San Fernando, i va rebre una beca per a continuar la seva formació a Itàlia i a França. El 1795 va ser nomenat professor i membre de la Comissió d'Arquitectura de l'Acadèmia. El 1799 va ser nomenat Tinent Director d'Arquitectura i finalment el 1805 Director d'Arquitectura.
El gruix de la seva producció es troba a Madrid (ciutat de la qual va ser nomenat mestre major, càrrec equivalent al d'arquitecte municipal el 1814), on va realitzar nombroses obres pel rei Ferran VII. Així, se li deuen la porta de Toledo i el projecte del Teatre Real. D'aquest últim, si bé la durada del període constructiu (López Aguado va començar la construcció el 1818 i es va perllongar fins a 1850, amb importants reformes durant el segle xx) que van desfigurar en gran manera el projecte. Són responsabilitat de López Aguado la planta en forma de pentàgon irregular allargat, la disposició enfront del Palau Reial a l'altre costat de la plaça d'Orient, i l'escena rectangular de gran grandària.
Va intervenir també en el disseny del que avui és el Parc del Caprici, a l'Albereda d'Osuna, on va construir, entre altres edificis, el Saló de Ball (1815), de planta octogonal. Per a l'Ajuntament de Madrid va construir el Casino de la Reina, de planta rectangular i envoltat de jardins. Va treballar també en la consolidació i acondicionament de l'edifici de Villanueva pel Museu Fernandino (1814-1831), en el que seria posteriorment el Museu del Prado. Altres obres seves són els palaus del marquès de la Sonora i del duc de Villahermosa (edifici que actualment alberga el Museu Thyssen-Bornemisza de Madrid, o el Palau de Fernán Núñez.
Fora de Madrid destaca el projecte del Real Balneari de la Isabela, una ciutat balneari situada al costat de Sacedón (Guadalajara) construït de 1817 a 1826. Actualment es troba sota les aigües del pantà de Buendía o els Banys de la Reina a Solán de Cabras (1817).

## Referències

* ↑ Recio Mir, Álvaro «Antonio López Aguado y los proyectos neoclásicos para el retablo de la capilla de los Dolores de la Catedral de Sevilla» (en castellà). Boletín de la Real Academia de Bellas Artes de San Fernando, 86, Primer semestre 1998, pàg. 388-389.
# Nicolaas Tates

Nicolaas Tates (Zaandam, 5 de maig de 1915 - Zaandam, 25 de desembre de 1990) fou un piragüista neerlandès que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb Wim van der Kroft, guanyà la medalla de bronze en la competició del K-2, 1.000 metres del programa de piragüisme.

## Referències

* ↑ «Nicolaas Tates Olympic Results». sports-reference.com. Arxivat de l'original el 2020-04-18. [Consulta: 19 març 2019].
# W. Browning

W. Browning va ser un jugador de criquet que va competir a finals del segle xix i primers de xx. El 1900 va prendre part en els Jocs Olímpics de París, on guanyà la medalla de plata en la competició de Criquet a XII com a integrant de l'equip francès.

## Referències

* ↑ «W. Browning Olympic Results». sports-reference.com. Arxivat de l'original el 26 d’agost 2011. [Consulta: 23 setembre 2015].
* ↑ Resultat de la final Olímpica
# Rashard Lewis

Rashard Quovon Lewis (nascut el 8 d'agost de 1979 a Pineville, Louisiana), és un exjugador de bàsquet professional estatunidenc que disputà 16 temporades a l'NBA. Fou seleccionat com a número 2 del Draft de 1998 per Seattle SuperSonics directament des de l'institut.
El 2009 fou sancionat per donar positiu en un control antidopatge.
La temporada 2012-13 es va proclamar campió de l'NBA amb els Miami Heat.

## Referències

* ↑ Atlántico. «Suspenden a Rashard Lewis, jugador de la NBA, con diez partidos por dar positivo» (en castellà), 07-08-2009. [Consulta: 29 octubre 2024].
* ↑ «Rashard Lewis, 10 partidos de sanción por dopaje | Baloncesto | deportes | elmundo.es». [Consulta: 29 octubre 2024].
* ↑ MIAMI HEAT, ¡CAMPEÓN DE LA NBA! Arxivat 2013-06-24 a Wayback Machine. (castellà)
# Émile Champion

Émile Champion (París, 7 d'agost de 1879 - ?) fou un maratonià francès que va córrer al tombant del segle xx.
El 1900 va prendre part en els Jocs Olímpics de París, en què guanyà la medalla de plata en l'Marató, en quedar per darrere del també francès Michel Théato.

## Referències

* ↑ «Émile Champion» (en anglès). sports-reference.com. Arxivat de l'original el 2016-12-03. [Consulta: 29 agost 2012].